portør
Portør, sygehusmedarbejder beskæftiget med intern transport af patienter, transport og betjening af teknisk udstyr, sortering og uddeling af post, pasning af grønne områder m.m. 
Uddannelsen til portør foregår på et sygehus og består af en basisuddannelse på 8 måneder og en overbygningsuddannelse på 20 dages teori inden for enten det patientrelaterede område, det tekniske område eller gartnerområdet.